b'\n_START_ARTICLE_\nViljo Juntunen\n_START_PARAGRAPH_\nViljo Juntunen (s. 1944 Polvij\xc3\xa4rvi) on suomalainen teologian tohtori ja rovasti. H\xc3\xa4n toimi Suomen Rauhanyhdistysten Keskusyhdistyksen (SRK) johtokunnan puheenjohtajana vuosina 2014\xe2\x80\x932017. _NEWLINE_Oulussa asuva Juntunen kirjoitti ylioppilaaksi Joensuussa ja opiskeli sen j\xc3\xa4lkeen teologiaa Helsingin yliopistossa. H\xc3\xa4nell\xc3\xa4 ei ole vanhoillislestadiolaista perhetaustaa, vaan Juntunen liittyi liikkeeseen vasta lukioik\xc3\xa4isen\xc3\xa4. Tohtoriksi h\xc3\xa4n v\xc3\xa4itteli vuonna 1997 aiheenaan Uuden testamentin selitysoppi. Juntunen on toiminut muun muassa Ranuan kirkkoherrana l\xc3\xa4hes 35 vuoden ajan sek\xc3\xa4 13 vuotta Kemin rovastikunnan l\xc3\xa4\xc3\xa4ninrovastina. Juntunen on kuulunut SRK:n johtokuntaan vuodesta 1989 l\xc3\xa4htien, ja Pyh\xc3\xa4joen suviseuroissa kes\xc3\xa4kuussa 2014 h\xc3\xa4net valittiin johtokunnan puheenjohtajaksi Olavi Voittosen seuraajaksi. Voittonen oli toiminut puheenjohtajana vuodesta 2007 alkaen. Kes\xc3\xa4kuussa 2017 Juntunen ilmoitti j\xc3\xa4tt\xc3\xa4v\xc3\xa4ns\xc3\xa4 SRK:n johtokunnan puheenjohtajuuden Porin suviseurojen yhteydess\xc3\xa4.'